CELEX: 62013TN0393
Language: da
Date: 2013-08-01 00:00:00
Title: Sag T-393/13: Sag anlagt den 1. august 2013 — SolarWorld og Solsonica mod Kommissionen

21.9.2013   
            
            
               DA
            
            
               Den Europæiske Unions Tidende
            
            
               C 274/21
            
         Sag anlagt den 1. august 2013 — SolarWorld og Solsonica mod Kommissionen
   (Sag T-393/13)
   2013/C 274/36
   Processprog: engelsk
   
      Parter
   
   
      Sagsøgere: SolarWorld AG (Bonn, Tyskland) og Solsonica SpA (Cittaducale, Italien) (ved advokat L. Ruessmann og solicitor J. Beck)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling, og der gives sagsøgerne medhold.
            
         
               —
            
            
               Annullation af artikel 1, stk. 2, i Kommissionens forordning (EU) nr. 513/2013 (1) for så vidt som denne bestemmelse forsinker anvendelsen af den fulde midlertidige antidumpingtold på importen af fotovoltaiske moduler af krystallinsk silicium, celler og wafere med oprindelse i eller afsendt fra Kina indtil den 6. august 2013.
            
         
               —
            
            
               Toldmyndighederne i medlemsstaterne tilpligtes at anvende de antidumpingtoldsatser, der er fastsat i artikel 1, stk. 2, nr. ii), i Kommissionens forordning (EU) nr. 513/2013, fra den 6. juni 2013.
            
         
               —
            
            
               Kommissionen tilpligtes at betale sagsøgerne skadeserstatning i det omfang, de antidumpingtoldsatser, der er fastsat i artikel 1, stk. 2, nr. ii), i Kommissionens forordning (EU) nr. 513/2013, ikke er blevet anvendt fra den 6. juni 2013.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fire anbringender.
   
               1)
            
            
               Med det første anbringende gøres det gældende, at vedtagelsen af artikel 1, stk. 2, nr. i), i Kommissionens forordning (EU) nr. 513/2013 strider mod artikel 7, stk. 2, i Rådets forordning (EF) nr. 1225/2009 (2).
            
         
               2)
            
            
               Med det andet anbringende gøres det gældende, at Kommissionen anlagde et åbenbart urigtigt skøn ved vurderingen af de faktiske omstændigheder, da den indførte indfasningsperioden for de midlertidige antidumpingforanstaltninger i medfør af artikel 1, stk. 2, nr. i), i Kommissionens forordning (EU) nr. 513/2013.
            
         
               3)
            
            
               Med det tredje anbringende gøres det gældende, at Kommissionen åbenbart og groft tilsidesatte sin pligt til at udvise omhu og følge god forvaltningsskik ved at vedtage artikel 1, stk. 2, nr. i), i Kommissionens forordning (EU) nr. 513/2013.
            
         
               4)
            
            
               Med det fjerde anbringende gøres det gældende, at Kommissionen handlede retsstridigt ved at vedtage artikel 1, stk. 2, nr. i), i Kommissionens forordning (EU) nr. 513/2013 og derved forårsagede et tab for sagsøgerne, for hvilket EU er erstatningspligtig i henhold til artikel 340, stk. 2, TEUF.
            
         
      (1)  Kommissionens forordning (EU) nr. 513/2013 af 4.6.2013 om indførelse af en midlertidig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina og om ændring af forordning (EU) nr. 182/2013 om registrering af importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (EUT L 152, s. 5).
   
      (2)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).